Bunkkeri (Helsinki)

Bunkkeriksi kutsutaan Helsingin Jätkäsaaressa sijaitsevaa vanhaa satamavarastorakennusta. Se valmistui vuonna 1972 tullaamattoman tavaran varastoksi Länsisatamaan, joka oli tuolloin rahtisatama. Myöhemmin se on toiminut Verkkokauppa.comin varastona. Vuonna 2008 rakennus siirtyi Helsingin kaupungille, joka vuonna 2018 myi sen SRV:lle 22,7 miljoonalla eurolla. Bunkkerin rakennesuunnittelijana 1970-luvulla toiminut Bertel Ekengren osallistui vuonna 2015 järjestettyyn kilpailuun, jossa haettiin toteuttajaa rakennuksen muutostöille, ja vuonna 2018 hän teki rakennusoikeudesta tarjouksen. Kaupunki ei kuitenkaan pitänyt tarjousta uskottavana.

Rakennus on ollut tarkoitus kunnostaa liikuntatilaksi ja 300 asukkaan asuinrakennukseksi. Liikuntatiloihin kuuluisi myös uimahalli. Alkuperäisestä rakennuksesta on tarkoitus purkaa remontin aikana huomattavia osia. Hanke on kohdannut useita viivästymisiä, joita ovat aiheuttaneet muun muassa valitukset. Vuonna 2022 uutisoitiin, että Helsingin kaupungin tavoitteena oli saada liikuntatilat käyttöön vuoden 2026 aikana, kun taas asuntojen arvioitiin valmistuvan vuonna 2027. Sittemmin SRV ja Helsingin kaupunki kuitenkin ilmoittivat purkavansa sopimuksen. Perusteluksi esitettiin nopeasti heikentynyt markkinatilanne.

Lähteet

Aiheesta muualla
 

Jätkäsaari
Helsingin rakennukset ja rakennelmat 
Varastorakennukset